Το τελευταίο τανγκό στο Παρίσι

Το τελευταίο τανγκό στο Παρίσι (ιταλικά: Ultimo tango a Parigi, αγγλικά: Last Tango in Paris) είναι μία γαλλό-ιταλική ερωτική - δραματική ταινία, του 1972, σε σκηνοθεσία Μπερνάρντο Μπερτολούτσι και σε σενάριο του ιδίου και του Φράνκο Αρκάλλι. Η ταινία επικεντρώνεται σε έναν χήρο Αμερικανό, που ταξιδεύει στο Παρίσι και συνάπτει ερωτικές σχέσεις με μία νεαρή Παριζιάνα. Στην ταινία πρωταγωνιστούν οι Μάρλον Μπράντο, Μαρία Σνάιντερ και Ζαν-Πιερ Λεό.

Οι έντονες σεξουαλικές σκηνές βίας έφεραν διαμάχες ενώ σε πολλές χώρες υπέστη λογοκρισία. Για παράδειγμα, στην κυκλοφορία της στις ΗΠΑ, μία από τις πιο έντονες σκηνές σεξουαλικό περιεχομένου κόπηκε και κρίθηκε ακατάλληλη. Παρόλα αυτά, με το πέρας των χρόνων έπαψε να είναι ακατάλληλη και της δόθηκε το  NC-17. Το 1981, η MGM κυκλοφόρησε μία νέα έκδοση με κομμένες σκηνές.

Σύμφωνα με δηλώσεις του ίδιου του Μπερτολούτσι το 2013, η πιο γνωστή σκηνή της ταινίας, αυτή του βιασμού, γυρίστηκε έπειτα από συνεννόηση του σκηνοθέτη και του Μάρλον Μπράντο και χωρίς τη συγκατάθεση της Μαρία Σνάιντερ. Αυτό έγινε γιατί ο σκηνοθέτης ήθελε να προσδώσει ρεαλιστικότητα στη σκηνή, καθώς ήθελε να φανεί η αντίδραση μιας ταπεινωμένης γυναίκας και όχι μιας ηθοποιού που υποδύεται έναν ρόλο. Ο Μπερτολούτσι δήλωσε πως για το γεγονός αυτό νιώθει ενοχές, αλλά δεν μετανιώνει.

Παραπομπές

Εξωτερικοί σύνδεσμοι 
 
 
 
 Ultimo Tango Em Paris MOVIE
 Pauline Kael's review
 Maria Schneider filmography
 Last Tango in Paris – slideshow by Life magazine

Ταινίες του 1972
Ιταλόφωνες ταινίες
Αγγλόφωνες ταινίες
Ιταλικές ταινίες
Γαλλικές ταινίες
Ιταλικές δραματικές ταινίες
Γαλλικές δραματικές ταινίες
Γαλλικές ερωτικές ταινίες
Ιταλικές ερωτικές ταινίες
Βιασμός σε ταινίες
Ταινίες σε σκηνοθεσία Μπερνάρντο Μπερτολούτσι
Ταινίες παραγωγής United Artists
Ταινίες σχετικά με σεξουαλική κακοποίηση
Ταινίες με θέμα τη σεξουαλικότητα
Ερωτικές αισθηματικές ταινίες
Ταινίες με θέμα την αυτοκτονία